7 C. PLINII HIST. NAT. LIB. VI. 



duos amnes emmpere : Palaesimundum , juxta oppidum 

 ejusdem nominis, influentem in portum tribus alveis, 

 quinque stadiorum arctissimo , xv amplissimo : alterum 

 ad septentriones Indiamque versum , Cydara nomine. 

 Proximum esse Indiae promontorium , quod vocetur Co- 

 liacum, quatridui navigatione, medio in cursu Solis in- 

 sula occurrente. Mare id colore perviridi, praeterea fru- 

 ticosum arboribus, jubas earum gubernaculis deteren- 

 tibus. Septentriones Vergiliasque apud nos, veluti novo 

 clo , mirabantur. Ne lunam quidem apud ipsos , nisi ab 

 octava ad xvi supra. terram aspici fatentes. Canopum lu- 

 cere noctibus , sidus ingens et clarum. Sed maxime mi- 

 rum iis erat, umbras suas in nostrum caelum cadere, non 

 in suum: solemque a laeva oriri, et in dexteram occidere 

 potius, quam e diverso. Iidem narra vere, latus insulae, 

 quod praetenderetur Indiae , x mill. stad. esse ab oriente 



hiberno. Ultra montes Emodos, Seras quoque ab ipsis as- 

 pici, notos etiam commercio : patrem Rachiae commeasse 

 eo : advenis sibi Seras occursare. Ipsos vero excedere ho- 

 minum magnitudinem/rutilis comis, cruleis oculis, oris 

 sono truci , nullo commercio linguae. Cetera eadem , quae 

 nostri negotiatores. Fluminis ulteriore ripa merces positas 

 juxta venalia tolli ab his , si placeat permutatio : non 

 aliter odio justiore luxuriae , quam * si 'perducta mens 

 illuc usque cogitet , quid , et quo petatur, et quare. 



